Më shumë pyetje se përgjigje për tërheqjen e trupave nga Afganistani
Zyrtarët e mbrojtjes i lanë ligjvënësit me më shumë pyetje se përgjigje në një seancë dëgjimore për Afganistanin të zhvilluar në Kongres
Rreth 10% e ushtrisë amerikane është tërhequr tashmë nga Afganistani. Por, siç njofton korrespondentja e Zërit të Amerikës në Pentagon, Carla Babb, zyrtarët e mbrojtjes i lanë të mërkurën ligjvënësit me më shumë pyetje se përgjigje, ndërsa Shtetet e Bashkuara po i afrohen afatit të 11 shtatorit, të caktuar nga Presidenti Biden, për tërheqjen e plotë. Ndërsa forcat amerikane kanë filluar tërheqjen nga Afganistani, drejtuesit e Pentagonit nuk u dhanë ligjvënësve përgjigje se do të zgjidhen disa probleme që vazhdojnë. , tha ligjvënësi Mike Rogers, nga Komisioni për Forcat e Armatosura të Dhomës së Përfaqësuesve. Ndër pikëpyetjet pa përgjigje është edhe se si do të vazhdojnë Shtetet e Bashkuara trajnimin e partnerëve afganë. , tha David Helvey, Ndihmës Sekretar Mbrojtjeje në detyrë për Çështjet e Rajonit Indo-Paqësor. Apo se ku do të stacionohen forcat amerikane në mënyrë që rrjetet ushtarake dhe ato të zbulimit të vazhdojnë të identifikojnë dhe eliminojnë kërcënimet e terrorizmit rajonal. , tha zoti Helvey. Pothuajse të gjithë anëtarët e Kongresit të pranishëm në seancën dëgjimore i kërkuan Pentagonit të gjejë me shpejtësi mënyrën për t’i ofruar viza speciale emigrimi afganëve që ndihmuan personelin amerikan. Rreth 18 mijë afganë kanë aplikuar për këto viza, të frikësuar se talebanët do t’i vrasin, pasi të jenë larguar Shtetet e Bashkuara. Një koleg afgan i Ligjvënësit Jason Crow u vra nga talebanët në janar. , tha ligjvënësi Crow. Përfaqësuesit e të dyja partive thanë se tërheqja është gjëja e duhur pas vitesh ngërçi ushtarak. , tha ligjvënësi Adam Smith, Kryetar i Komisionit të Forcave të Armatosura të Dhomës së Përfaqësuesve. Por ligjvënës të tjerë republikanë dhe demokratë shqetësohen se talebanët, të cilët ende mbajnë lidhje me al-Kaidën, mund ta mposhtin qeverinë afgane në mungesë të një pranie ushtarake amerikane. , tha Ligjvënësi republikan Joe Wilson. Nëse qeveria bie, shumë frikësohen se ushtrisë amerikane do t’i duhet të rihyjë në vend, me një kosto të lartë financiare dhe në jetë njerëzish, për të rindërtuar bazat e mëparshme.